PRESSEMELDING 07.04.2015



**Største boligmessen i Sandefjord noensinne**

**17. – 19. april er det tid for boligmesse i Runarhallen. Årets messe er den eneste i Vestfold i år, og med 70 flotte utstillere på plass håper arrangøren at hele Vestfold tar turen for å sikre seg gode tilbud på messen. - Her blir det mange muligheter for eksperthjelp og messekupp, frister prosjektleder Toril Hallan fra Compass Fairs AS.**

Boligmessen har blitt svært populær rundt om i landet for de som bygger og bor, eller bare vil kikke litt på nyheter og hva som finnes på markedet. På årets messe i Sandefjord kan publikum komme og snakke med fagfolk og få råd om alt fra grønn energi, varmepumper, bad, gulv, dører, vinduer, smarthusteknologi, solskjerming og mye mer. For de som vil forberede utemiljøet på vår og sommer trekker prosjektlederen frem utstillere innen taktekking, maling, gjerder, utemøbler, uteredskaper og massasjebad. - Vi har også med glassmester som kan hjelpe til med valg av sikkert glass både til ute- og innebruk, sier hun.

**Spennende nyheter**Ifølge arrangøren er det spennende nyheter på messen. - Her blir det norgeslansering av et system av ferdigisolerte byggesteiner som er svært godt kjent i produksjonslandet Tyskland, forteller Hallan, og legger til at utstiller er klar til å fortelle mer om byggesystemet og hvordan det kan brukes til rask og økonomisk bygging av hus og grunnmurer. - Dessuten har vi med en spennende utstiller som selger jordskruer som fikser fundamentering uten graving, et produkt som ble svært godt mottatt blant annet på messen på Hellerudsletta.

**Hus og hyttejakt?**På boligmessen er det også tilbud til de som er på jakt etter hus eller hytte. – Hus- og hytteleverandørene er godt representert med noe for enhver smak. For de som søker hytte i Telemark, er det to aktører på plass med tilbud på hyttetomter i svært naturskjønne omgivelser, sier Hallan.

**Otto, konkurranser og vinnersjanser**
Boligmessen passer for hele familien. - Otto Robsahm kommer lørdag og søndag, og på programmet hans står «Spør Otto», «Handy Girl + partner» og delfinaletrekning i «Jakten på boligdrømmen» med hus og garasje fra Hedalm Anebyhus i premie (finale i november). - Dessuten har vi kafé for en pust i bakken, frister Hallan. Utstillerliste og program finnes i messeavisen på boligmesse.no

**Åpningstider:** Fredag kl. 12 – 19  Lørdag kl. 10 – 18 Søndag kl. 10 – 17

**Prosjektledere:**Toril HallanTlf. 907 73 789 E-post: toril@boligmesse.no
Nina von Gegerfelt Nielsen Tlf. 473 83 052 E-post: nina@boligmesse.no